*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*113. számú előterjesztés*

Bátaszék Város Önkormányzat Képviselő-testületének 2024. július 16-án

7.30 órakor megtartandó RENDKÍVÜLI ülésére

A TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt megvalósítása kapcsán ideiglenes ellátási hely kialakítására vonatkozó műszaki tartalom jóváhagyása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző |

***Tisztelt Képviselő-testület!***

A szociális alapszolgáltatások fejlesztésére benyújtott támogatási kérelmeket pozitívan bírálták el. Mindkét esetben a Támogatási Szerződések aláírásra kerültek.

TOP\_PLUSZ-3.3.2-21-TL1-2022-00002 azonosító számú Szociális alapszolgáltatások fejlesztése Bátaszéken I. ütem című projekt

Projekt megvalósításának kezdő időpontja: 2023.07.15.

Projekt fizikai befejezésének tervezett napja: 2026.01.01.

Projekt teljes költsége: 400 millió Forint

A Támogatási szerződés aláírásának napja: 2023.08.14.

TOP\_PLUSZ-3.3.2-21-TL1-2022-00003 azonosítószámú, Szociális alapszolgáltatások fejlesztése Bátaszéken II. ütem

Projekt megvalósításának kezdő időpontja: 2023.07.15.

Projekt fizikai befejezésének tervezett napja: 2026.01.01.

Projekt teljes költsége: 237.914.500 Forint

A Támogatási szerződés aláírásának napja: 2023.08.15.

Tolna Vármegye Önkormányzata "Tolna 109" összefogással a jövőnkért II. tárgyú közbeszerzési eljárásban hirdetményt tett közzé az engedélyezési és kiviteli tervdokumentáció elkészítésére a projektek megvalósítása érdekében.

Tekintettel arra, hogy az építkezés a teljes jelenlegi épületet érinti, így az építkezés időtartamára más helyszínen kell megoldani a nappali ellátás és a szociális étkeztetés feladatainak ideiglenes ellátását.

A Képviselő-testület a 94/2024.(IV.24.) önkormányzati határozatával döntött arról, hogy a projekt megvalósítása érdekében ideiglenes ellátási helynek a Bátaszék, Szent István tér 7. szám alatti épület meghatározott részét jelöli ki.

Az alaprajzi vázlatot (1.sz. melléklet) a tervező elkészítette. Minden funkció, amely a működéshez elengedhetetlen a tervben szerepel. Az épület átalakítása válik szükségessé a vizesblokk környékén. Az intézmény működési engedélyét módosítani szükséges. Az erre kijelölt szerv a Tolna Vármegyei Kormányhivatal Hatósági Főosztály Szociális és Gyámügyi Osztálya. Közreműködő szakhatóságként bevonásra kerül

* Tolna Vármegyei Kormányhivatal Építésügyi és Örökségvédelmi Főosztály Építésügyi Osztály,
* Bonyhádi Járási Hivatal Élelmiszerlánc-biztonsági és Állategészségügyi Osztály,
* Tolna Vármegyei Kormányhivatal Szekszárdi Járási Hivatala
* Tolna Vármegyei Katasztrófavédelmi Igazgatóság.

Az ideiglenes ellátási hely vonatkozásában mindegyik szakhatósággal egyeztetést folytattunk. Ennek megfelelően kerül pontosításra az alaprajz. Ezt követően van lehetőség a kivitelezési munkákra történő ajánlatkérésre, amelyeket a következő hetekben le kívánunk folytatni. (fűtési rendszer kiépítése, villamoshálózat szabványosítása, vizesblokk kialakítás, folyósó rész nyílászárók cseréje, festés, konténer átszállítása és közművesítése, valamint ami még felmerülhet a kialakítás érdekében)

Terveink szerint az ajánlatok elbírásálása a szeptemberi ülésen kerülhet sor, míg az átépítési, kivitelezési munkálatokat 2024. december 31-ig szeretnénk megvalósítani.

Javasoljuk az ideiglenes ellátási hely műszaki kialakításának jóváhagyását.

* .

**H a t á r o z a t i j a v a s l a t:**

**a Szociális alapszolgáltatások fejlesztése Bátaszéken tárgyú projekt megvalósítása kapcsán ideiglenes ellátási hely kialakítása**

Bátaszék Város Önkormányzatának Képviselő-testülete:

1. a Szociális alapszolgáltatások fejlesztése Bátaszéken tárgyú projekt megvalósítása érdekében ideiglenes ellátási helyként - Bátaszék, Szent István tér 7. szám alatti épületben - az 1.sz. melléklet szinti történő kialakításával egyetért;
2. felhatalmazza a város polgármesterét a kialakításhoz szükséges egyes feladatok elvégzésére vonatkozó beszerzési eljárások lefolytatására.

*Határidő:* 2024.09.18.

*Felelős:* Dr.Bozsolik Róbert polgármester

(a beszerzési eljárások lefolytatásáért)

*A határozatról értesül:* Gondozási Központ Bátaszék

Bátaszékért Marketing NKft.

Bátaszéki KÖH Városüzemeltetési Iroda

irattár